«Болакта» Яшьләр театры

«Болакта» Яшьләр театры () — Казанда 2010 елдан эшләүче, дәүләт хисабында тормаучы  яшьләр театры. Яшь  коллективларның иҗади теләкләрен тормышка ашыру үзәге, Европа форматында эксперименталь тамашалар кую мәйданы. Заманча ут кую, музыкаль корылыш белән тамашачыны үзенә тарта. Тамашалар рус телендә бара. Сәнгать җитәкчесе — ТР атказанган сәнгать эшлеклесе Рөстәм Мулланур улы Фәткуллин.

 Тарих 
Театрны 2010 елда   сәнгать җитәкчесе  Е.А.  Аладинский, директор В.А. Степанцов, режиссёр - Казан театр училищесы укытучысы Р.М. Фәткуллин һәм Казан театр училищесынең талантлы талиблары нигезли. Казан тамашачысына «Рөстәм Фәткуллинның театр остаханәсе» төркеме  күрсәткән беренче  тамаша -  Е. Гришковецның «Кыш» пьесасы буенча куелган спектакль . Шушы тамаша күрсәтелгән көн - 2010 елның 6 гыйнвары - театрның туган көне дип санала.http://kazanpress.ru/news/17184-intervyu_s_rustamom_fatkullinm.html Фәткуллин белән әңгәмә Һәр елны нәкъ шул көнне Казан тамашачысына ошаган әлеге тамаша кабатлап күрсәтелә. Театр каршында джаз яратучылар клубы ачыла, концерт – фестивальләр үткәрелә. 2013 елда «Сәнгать куагы» () азат иҗат фестивале уза: бер мәйданда спектакль , этник музыка уен коралларында уйнаучыларны, заман рәссамнары күргәзмәсен, кул эшләрен күрергә мөмкин була. Шул ук елда балалар өчен химия буенча интерактив фәнни шоу уза. KudaGo.com сайтында

 Бина  
Театр Казанның Уң Болак урамындагы 13 йортта (элекке тегү фабригы бинасы), «Канатлар» () ретро-клубының икенче катында 150 урынлык залда урнаша. Театр читтән бернинди ярдәм алмыйча яшәү сәбәпле, артистлар үз театрларын үз куллары белән кора: сәхнә һәм тамаша залын үзләре төзи, тамашаларга декорацияләр ясый, реквизитлар эзләп таба, өстәл-урындыкларны алып килә. 2012 елның ноябрендә бинаның беренче каты да  театрга күчә, мөмкинлекләр арта.Бизнес-онлайнда

 Коллектив 
Бер урында төрле режиссерлар, төрле төркемнәр тупланган. «Рөстәм Фәткуллинның театр остаханәсе» төп труппа булып санала. Казан энергетика университетыннан «Сдвиг по фазе» төркеме дә бу сәхнәдә иҗат итә..
Театр директоры – Виктор Степанцов.
Баш режиссер – Рөстәм Фәткуллин.
Рәссам- Татьяна Садыйкова.

 Репертуар  
Театр ике юнәлештә эшли – өлкәннәр өчен һәм балалар өчен тамашалар. Төнге 11 дә башланучы (18+) тамашалары да бар.
 Кыш () (2010)
 Гаҗәеп очрак () (2010)
 Бәхетле кеше () (2010)
 Примадонналар (2011)
 Мадлен һәм егетләр () (2011)
 Пигмалион (2012)
 Эт – кеше түгел () (2012)
 А.П. Чехов хикәяләре () (2012)
 Мөһаҗирләр () (2012)
 Баштүбән () (2012)
 Хыялый () (2013)
 Күк. Samolet.Кызлар () (2013)
 Алтын малайлар () (2013)
 Маша һәм Аю () (балалар өчен)
 Котырабыз ()
 Шахмат уйнау () («Ромео Һәм Джульетта» буенча) (18+)
 Цой (18+)
 Мсье Ибрагим (автор Э. Э. Шмитт), баш рольдә — Фәнис Җиһанша
Театр «Пермьнең ак төннәре» () фестивалендә катнаша. 2012 елда Казакъстан шәһәрләре буйлап гастрольләрдә була. Чулпан Хаматова, Евгений Гришковец, Константин Хабенский кебек шәхесләр белән элемтә булдыра. Хәйриячелек максатларында Татарстанның һәм Казанның балалар йортларына тамашалар алып бара. Театрның «Кыш» спектаклен «Наркотикларга каршы тору программасы»ның эксперт – киңәш  шурасы мәктәпләргә карау өчен тәкъдим итте.

 Кызыклы факт 
 Рөстәм Фәткуллинның шәкерте Риналь Мөхәммәтов (МХАТ) өр-яңа «Өч мушкетер» киносында Д'Артаньян ролендә уйный.
 1907 елда Казанда 150 000 кешегә 7 театр булган. 2014 елда 1 150 000 кешегә дә 7 театр.Казанда яңа театр ачылды

 Сылтамалар 
 Театр сайты
 http://www.business-gazeta.ru/article/114713/
 Казанпресс
  Вконтактедагы бите

 Искәрмәләр 

Төркем:«Болакта» Яшьләр театры